Mare Pac. et Ins. extra Trop. sitae ad Austr. 283 



carnosae, rad. 18, primo brevissimo. Pinnae ventrales nul- 

 lae. Pinna analis dorsali similis ac fere opposita, sed cau- 

 dae aliquanto propior, rad. 10. Pinna caudae lunata, ra- 

 diis 7 crassissimis. Pinnae omnes insistunt basi carnosae, 

 elevatae. 



Mensurae. 



Longitudo a capite ad caudam 24 unc. 



Latitudo et crassities 5 » 



Observ. Piscis hic venenatissimus est; navarchus, ego 

 et filius vix degustato eius iecinore frixo, post 8 horas tor- 

 pore et vertigine correpti fuimus, ut vix pedibus insistere 

 possemus, etsi omne quod comedimus vomitu eiecissemus, 

 et per aliquot dies vix ad priorem valetudinem rediimus. 

 Sus quae intestina comederat et canis ambo veneno enecti 

 fuere. Alia canis vix degustata carne piscis elixa, diu veneno 

 affecta et doloribus correpta fuit. 



17. Aug. 1774. 



229. Blennius gohioides F. (*) 



(Fig. pict. F. et G.) 



Blennius corpore ensiformi alepidoto, capite truncato, 

 pinnis ventralibus tridactylis. 



Habitat inter saxa mari imminentia saloque madentia, 

 Tannae insulae, animalculum agile summa velocitate discur- 

 rit per saxa littorea, et fluctibus eiectum, saxa madentia es- 

 cendit altius, innixum latis pinnis ventralibus digitatis, et pe- 

 ctoralibus brachiatis, ita ut primo intuitu crederes, totidem 

 lacertulas inter saxa discurrere et in mari victitare. Sicca 

 vitat, utpote lubricitate ad discurrendum velociter necessa- 

 ria, destituta. Victitat insectis minutis: vidi enim larvulas 



(*) Blenuius tridactjlus Bl. S. p. 176. Salarias alticus Cuv. 

 Val. XI. p. 337. 



